Siyaasadda Somaliland waxay ku dhacdaa nidaam maamul oo isku-dhafan, kaas oo dastuurka dhigayo dalka Somaliland, ay isku darsameyso hay'adaha dhaqanka iyo kuwa reer galbeedka. Dastuurku wuxuu dawladda u kala saaraa waax fulineed, waax sharci dejin ah, iyo waax garsoor, midkastana uu u shaqeeyo si ka madax banaan kuwa kale. Golaha Wasiirrada ayaa socodsiiya howl-maalmeedka dalka. Golaha wasiirrada waxaa magacaaba madaxweynaha, isagoo awood u leh magacaabid, isku shaandhayn iyo waliba inuu shaqada ka cayriyo wasiirrada. Wasiirada waxaa ansixiya Golaha Wakiilada oo ah aqalka hoose ee baarlamaanka. Golaha wasiirada wuxuu ka kooban yahay wasiiro, wasiir ku xigeeno iyo waliba wasiiru dowleyaal. Tirada wasiirrada Somaliland way is beddelaan waqti ka waqti, ilaa imikana waxaa jira 23-wasaaradood. maadaama golaha wasiirada isku shaandheyn lagu sameeyay. golaha wasiirrada wuxuu ka kooban yahay: